《和绵州于中丞登越王楼作》
唐代·薛蒙

左绵江上楼，五马此销愁。暑退千山雪，风来万木秋。

邅回犹刺郡，系滞似维舟。即有徵黄日，名川莫厌游。

作者简介：河东汾阴人，字中明。韦温婿。文宗开成中登进士第，历陈许观察判官、监察御史。宣宗大中间，历考功、司勋郎中。时崔铉为相，与温善，蒙因得参与议论，干谒者奔走其门，时人为谚以讥之。能诗。